Kamu bisa jelasin ke aku soal Politèknik Negri Lampung dalam bahasa jawa?

Politèknik Negri Lampung utawa POLINELA, wiwitané misuwur kanthi jeneng Politèknik Pertanian Universitas Lampung kang madeg taun 1984 lan nampa mahasiswa angkatan pisanan ing taun 1989. Ing taun 2001 misah saka universitas indhuk, dadi Politèknik Pertanian Negeri Bandar Lampung lan resmi nyelenggarakaké pendhidhikan tinggi kanthi swatantra lan dadi salah siji wangun Perguruan Tinggi Negri (PTN) ing Provinsi Lampung wiwit tanggal 7 April 2001, dhedhasar SK. Mendiknas RI No. 036/O/2001. Pendiri: Departemen Wiyata Tinggi lan Kabudayan.

Wiwit taun 2004 Politèknik Pertanian Negri Bandar Lampung owah dadi Politèknik Negeri Lampung, bab iki amarga perluasan babagan studi kang diadani ora mung ing babagan tetanèn. Babagan-babagan mau dumadi saka Program Diploma III, yaiku: Prodhuksi Ternak, Budidaya Iwak, Prodhuksi Tuwuhan Perkebunan, Prodhuksi Tanaman Pangan, Hortikultura, Mekanisasi Pertanian, Teknik Sumberdaya Lahan lan Lingkungan, Teknologi Pangan, Agribisnis, Akuntansi, lan Manajemen Informatika. Déné 2 Program Studi jenjang Diploma IV yaiku: Teknologi Perbenihan, sarta Produksi lan Manajemen Industri Perkebunan.

Politèknik Negri Lampung diamanataké ngayahi Pendhidhikan Vokasi, yaiku pendhidhikan tinggi kang nyiapaké peserta dhidhik supaya duwé pagawéan lan profesionalitas kanthi keahlian terapan tinamtu maksimal setara karo program sarjana. Amarga saka iku pendhidhikan ing Politèknik Negeri Lampung luwih diarahaké marang pembelajaran kang professional kanthi panjurung tenaga pengajar (dhosèn), teknisi, tenaga administrasi lan fasilitas pendhukung prosès belajar mengajar kang nunjang marang sistem pembelajaran mau.